**Eesti-Prantsuse koostööprogramm „G. F. PARROT”**

**Reisigrantide konkurss perioodiks 2023–2024**

**Programmi eesmärgid**

Programmi eesmärk on arendada kõrgetasemelist teadus- ja tehnoloogiaalast koostööd kahe riigi uurimisgruppide vahel ning toetada eelkõige uusi koostööprojekte. Programm hõlmab kõiki alus- ja rakendusteaduste valdkondi, sealhulgas humanitaar- ja sotsiaalteadusi. Alates esimesest konkursist on doktorantide ning noorteadlaste kaasamine projektides programmi jaoks prioriteetne. Pingereas võrdsel positsioonil olevate taotluste korral eelistatakse esmataotlejaid.

**Taotlemise tingimused**

Projektide konkurss kuulutatakse välja iga kahe aasta tagant. Programmi raames läbiviidaval avalikul konkursil võivad projektitaotlusi esitada kõik uurimisgrupid, mis kuuluvad kõrgkoolide, teadusasutuste või ettevõtete koosseisu. Eelmise, 2020. aasta, konkursi raames rahalist toetust saanud uurimisgrupid taotlust esitada ei saa.

NB! Koostööpartneritel tuleb esitada identne ingliskeelne ühistaotlus mõlema riigi vastutavale ametkonnale.

**Taotluste hindamine ja projektide valik**

Hindamiskriteeriumid:

* Projekti ja meeskondade teaduslik kvaliteet
* Noorteadlaste, eelkõige doktorantide või postdoktorantide aktiivne osalemine
* Koostöö kasutegur ning mõlema riigi uurimisgruppide omavaheline täiendamine
* Projekti struktureerimise või täiustamise väljavaated. Euroopa tasandil väljundiga koostööprojekte käsitletakse prioriteetsetena. Teadlastel on nii võimalus kandideerida teisele Parrot’ grandile sama uuringuteema raames.

Tingimustele vastavaid taotlusi hindavad nii Eesti kui Prantsuse ekspertkomisjonid. Ühisprojektide lõpliku rahastamise otsustab Eesti-Prantsuse ühiskomisjon. Pingereas võrdsel positsioonil olevate taotluste korral eelistatakse esmataotlejaid.

**Projektide kestus ja aruandlus**

Hindamisel välja valitud ühisprojektide kestvuseks on kaks aastat. Rahalist toetust antakse ühe aasta kaupa, kummalgi aastal võrdses summas.

Üheks aastaks eraldatud raha on kasutamiseks ajavahemikus 1. jaanuar kuni 31. detsember. Esimesel aastal kasutamata jääk ei kandu üle teise aastasse.

Vahearuanne (1 lk vabas vormis) tuleb esitada mõlemale riigile esimesel aastal enne 15. novembrit. Projekti lõpparuanne tuleb esitada hiljemalt kolm kuud pärast projekti lõppu. Rahastavad partnerid jätavad endale õiguse otsustada esimesel aastal mittekäivitunud või tööplaani osaliselt täitnud ühisprojekti teise aasta rahastamist.

Erilist tähelepanu pööratakse selle projekti raames kirjutatud teaduslikele kaaspublikatsioonidele, kus tuleb mainida Prantsuse Välis- ja Euroopa Asjade Ministeeriumi (MEAE) ning Haridus-, Kõrgharidus- ja Teadusministeeriumi (MESRI) antud toetust.

**Rahastamine**

Rahastamine hõlmab ainult ühisprojektide raames uurimistööga tegelevate inimeste reisikulude hüvitamist. Igasugune muu rahastus, mis on vajalik uurimistöö läbiviimiseks, peab olema kaetud partnerasutuste omavahenditest või tulema teistest rahastamisallikatest.

**Eestipoolne rahastus** katab **Eesti** teadustöötajate sõidukulud ja **Eesti** teadustöötajate päevarahad Prantsusmaal viibimise ajal:

* sõidukulud: sõit Prantsusmaale ja tagasi ning tervisekindlustus tegelike kulutuste alusel Prantsusmaal viibimise ajaks 500 EUR ulatuses. Sõidukulude kompenseerimist saab taotleda ETAGilt pärast reisi lõppu;
* päevaraha: 110 EUR/päev (mis on ette nähtud majutuseks ja elamiskuludeks). Päevaraha taotluse palume saata hiljemalt 14 päeva enne reisi algust.

ETAGi eelarve on u 25 000 eurot aastas, millest planeeritakse rahastada 6-8 projekti.

**Prantsusmaa poolne rahastus** katab **Prantsuse** teadustöötajate sõidukulud ja **Prantsuse** teadustöötajate päevarahad Eestis viibimise ajal:

* sõidukulud: sõit Eestisse ja tagasi ning tervisekindlustus Eestis viibimise ajaks tegelike kulutuste alusel 450 EUR ulatuses;
* päevaraha: 125 EUR/päev (mis on ette nähtud majutuseks ja elamiskuludeks).

|  |  |  |  |
| --- | --- | --- | --- |
| **Teadustöötajad** | **Päevarahad** | **Rahastav riik** | **Lähetusriik→saabumisriik** |
| Prantsuse meeskonna teadlased  | 125 € / päevas | Prantsusmaa | Prantsusmaa → Eesti |
| Eesti meeskonna teadlased | 110 € / päevas | Eesti | Eesti → Prantsusmaa |
| **Teadustöötajad** | **Sõidukulud** | **Rahastav riik** | **Reis** |
| Prantsuse meeskonna teadlased  | 450 € | Prantsusmaa | Prantsusmaa → Eesti→ Prantsusmaa |
| Eesti meeskonna teadlased | 500 € | Eesti | Eesti → Prantsusmaa→ Eesti |

2021. aastal eraldati ühele ühisprojektile keskmiselt 5000 eurot.

**Intellektuaalne omand**

Projekti eest vastutavate isikute kohustuseks on intellektuaalse omandi kaitsmisel rakendada kõiki vajalikke meetmeid. Lugege hoolikalt eraldi dokumenti heade tavade kohta, sealhulgas intellektuaalse omandi reegleid (reeglid on prantsuse ja inglise keeles). Projekti esitamine hõlmab seda, et kõik osapooled järgivad neid reegleid.

**Tähtajad ning ajagraafik**

* Ühistaotluse esitamise tähtaeg: **31. mai 2022**
* Tulemuste teatavaks tegemine: **1. detsember 2022**
* Projektide algus: **jaanuar 2023**

**Taotluste esitamine**

Eesti taotleja saab esitada elektrooniliselt allkirjastatud taotluse e-posti aadressil darja.matt@etag.ee.

Prantsusmaa taotleja saab esitada (Eesti partneriga identse taotluse) veebilehel: <https://www.campusfrance.org/fr/phc-candidater>.

Taotluse vorm on kättesaadav Eesti Teadusagentuuri kodulehel <https://www.etag.ee/valiskoostoo/bilateraalne-koostoo/eesti-prantsuse-uhisprogramm-parrot/>

**Kontaktisikud Eestis**:

Mélie CORNET
Ülikoolidevahelise ja teaduskoostöö atašee
Prantsuse Suursaatkond
Toom-Kuninga 20, Tallinn 15185
E-mail: melie.cornet@ife.ee
Tel: +372 616 1642

Darja MATT
Koordinaator
eesti Teadusagentuur
Soola 8, Tartu 51004
E-mail: darja.matt@etag.ee
Tel: +372 5692 4211